Johannes Althusius - Wikipedia

# Johannes Althusius

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali er bajenn gaozeadenn.

Johannes Althusius (kemeret evel anv-pluenn gant Johann Althaus) (1563-1638) ganet e Diesdenhausen (Norzh-Roen-Westfalia), a zo bet ur c'helenner alaman, ur skrivagner hag penn politikel ur riez bihan e Emden (Alamagn). Anavezet eo evel prederour ar c'humniezhoù politikel hag ar gevreadelouriezh. Levezonet eo gant preder politikel Aristoteles ha Tomaz Akwino.

## [kemmañ] Buhez

Ne oa ket pinvidik e dud ha studiañ a reas ar brederouriezh e Wittgenstein gant harp kont Yann a Nassau. Degemeret en deus ar brotestantiezh ar c'hont ha kemmañ a reas Althusius d'ar relijion nevez dindan ar stumm prezegennet gant Jean Calvin. Studiet en deus e Kologn hag e Pariz hag ez eas da studiañ ar gwir roman e Jeneva
. Degemeret evel doktor war ar gwir-iliz ha lik e oe e 1586 e Basel hag e c'helennas e Akademiezh Herborn ar gwir roman , ar brederouriezh hag an doueoniezh. E 1603 ec'h embannas e oberenn bennañ Politica methodice digesta (e latin), adembannet ha reizhet meur a wech betek an embannadur peurechuet e 1614. E 1615 e asantas bezañ anvet pennbarner ar gêr damemren Emden (Friz ar Reter) hag eno e chomas betek e varv e 1638.

## [kemmañ] Preder politikel

Ar symbiosis (kedvevañ) eo ar meizad pennañ. Termenañ a ra ar bolitikerezh evel "an arzh a bled gant staliañ, diorreañ ha mirout ar pezh a zo ret evit sevel ur vuhez kevredigezhel unvan etre an dud". Pep den a zo ezel ru "consociatio symbiotica" (kumuniezh genvevañ) ken eo ar gevredigezh ar bennaenn gentañ ha n'eo ket ar gevredigezh savet diouzh samm an hiniennoù. Pep a gumuniezh a dlee bezañ doujet dezhi, met labourat a ra ma vo bastaet d'an ezhommoù ha ne c'hellont bezañ bastaet gant obererezh liveoù a-is dezhi. Setu perak eo bet gwelet Althusius, goude Tomas Akwino, evel prederour ar subsidiaritouriezh.

## [kemmañ] Oberennoù

- Civilis conversationnis libri duo, 1601.
- Politica, methodice digesta et exemplis sacris et profanis illustrata... (Politikerezh eztaolet gant urzh ha displeget gant skouerioù sakr ha lik). 1614 (stumm embann diwezhañ).

## [kemmañ] Daveoù

- Johannes Althusius, Politica, Frederick Smith Carney (kempenner), Liberty Fund, 1997. E saozneg. Diglok.

Adtapet diwar "http://br.wikipedia.org../../../j/o/h/Johannes_Althusius_4f12.html"

Rummadoù ar bajenn: Kevreadelouriezh | Skrivagnerien Alamagn | Preder politikel | Labour a Chom

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Deutsch
- English
- Suomi
- Slovenčina
- Svenska